Borgtog vir polisieman wat glo vrou doodskiet | Maroela Media
Borgtog vir polisieman wat glo vrou doodskiet
Die 39-jarige polisiebeampte van die Noord-Kaap wat daarvan verdink word dat hy sy 36-jarige vrou met sy dienspistool doodgeskiet het, is Vrydag op borgtog vrygelaat.
Maroela Media het vroeër berig die beampte, 'n konstabel met 11 jaar ondervinding in die polisie, en sy vrou, Nozipho Sitlaba, het Donderdagaand glo rusie gemaak. Die beampte het sy dienspistool uitgehaal en haar vermoedelik een keer geskiet. Sy is op die toneel dood verklaar. Die beampte het sy kollegas by die polisiestasie gebel en ingelig oor wat gebeur het, waarna hy in hegtenis geneem is.
Hy is na die De Aar-polisiestasie geneem en het Vrydagmiddag in die hof verskyn op aanklag van moord.
Robbie Raburabu, waarnemende nasionale woordvoerder van die onafhanklike polisie-ondersoekdirektoraat (Opod), het aan Maroela Media bevestig die beampte, Tabo Sitlaba, is borgtog van R1 000 toegestaan. Hy moet weer op 1 Oktober in die hof verskyn.
Jammer die SAP lid verdien nie Borg nie!
Hy moet lewens beskerm nie neem nie!
Hy moet onmiddelik uit die diens tree sonder vergoeding.
Wanneer gaan die doodstraf terug gebring word?
Wanneer gaan ons veilig kan lewe??? NOOIT WEER NIE?
Duisend rand borg vir moord..wat n grap
Hi kry n R1000.00 borg maar Rhode 1.1 miljoen borg. Die regstelsel is n freaking joke
Hulle het hom seker op borg gestuur met sy wapen.
Het gedink borgbedrag is in verhouding met die oortreding maar nou blyk dit in verhouding te te wees met kleur want julle sal my nie oortuig dat dit in verhouding is met inkomste want Rhode kry nie 'n miljoen rand meer as die (gewese) polisieman nie.